
Arroyo, desperadong tuta 


AG Dino kumakapit si Arroyo sa poder upang 


patuloy na makapagpabundat sa kurakot at umi- 

was sa paglilitis pagkatapos ng 2010 sa mga ka- 
so ng pandarambong, paglabag sa karapatang-tao at 
iba pang krimen laban sa sangkatauhan. Desperado si- 
yang makuha ang basbas ng kanyang imperyalis- 
tang amo para manatili siyang presidente. Bilang 
desperadong tuta, gayon na lamang ang kahan- 
daan ni Arroyo na isuko ang pambansang kasa- 
rinlan at ipagkanulo ang interes at mga karapatan 
ng bayan sa ikasisiya ng mga imperyalistang Ameri- 
kano. 

Sa loob ng walong taon niyang panunungkulan 
bilang pinuno ng reaksyunaryong estado ay walang 
katumbas sa kasaysayan ng papet na republika ang 

kanyang pangangayupapa sa imperyalismong US. 
Kaya naman nangangamba siya sa ilang naipakiki- 
tang tila baga lumalamig na pakikitungo sa kan- 
ya ng kanyang amo. 

Ilang linggo pa lamang ang nakararaan 
nang tumungo si Arroyo sa US. Dito'y hi- 
nabol niyang makadalo sa isang padasal 

kahit di siya imbitado, sa pagbabakasa- 

kaling pansinin siya roon ni Barack 

Obama, bagong presidente ng US, na 

À N nabalitaan niyang dadalo sa oka- 
L| 


\ syon. Sabik na sabik na magpakuha 
` si Arroyo ng litrato kasama si Oba- 
= ma. Pero walang naiuwing litrato si 
JIM HITA Arroyo, sa kabila ng ginastos niyang 
sA / $123 milyon mula sa kabang bayan para la- 
/ mang sa byaheng ito. 
S / Pinagbigyan siyang makaharap nang 
í sandali ni Hillary Clinton, ang bagong kali- 

him ng State Department ng US. 
Subalit hindi pa rin napagbigyan 
ang hiling ni Arroyo na dumaan si 
Clinton sa Pilipinas sa unang im- 
portanteng byahe nito sa Asia no- 
ong Pebrero para makausap ang iti- 
nuturing ng US na mga susing lider 
sa kontinente. 

Para kunwa'y may naiuwi pa rin 
si Arroyo mula sa US, pinalalabas 
na lamang ng Malacafang na siya 
ang nakapagpaapruba sa mumong 
halagang ibinigay ng gubyerno ng 
US sa mga buhay pang Pilipinong 
beterano ng Ikalawang Digmaang 
Pandaigdig. Sa katunayan, wala na- 
man siyang kinalaman sa pagkaka- 
apruba nito. 

Halos kasabay ng mga ito, isi- 
niwalat kamakailan sa publiko ang 
mga ulat ng World Bank (WB) na 
naibahagi na sa mga ahensya ng 
gubyerno sa Pilipinas noon pang 
2006 at 2007. Tinukoy sa mga ulat 
na ito ang pagkakasangkot ng asa- 
wa ni Gloria Arroyo na si Mike sa 
pangongopo ng mga kontrata sa 
mga proyektong pinopondohan ng 
WB at pangingikil sa mga kakutsa- 
bang kumpanyang ginagawaran ng 
naglalakihang kontrata. Kasunod 
nito'y inilabas ng US State Depart- 
ment noong pagtatapos ng Pebrero 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


ang “Country Report on Human 
Rights Practices in 2008” kung sa- 
an tinukoy ang laganap na korap- 
syon ng mga upisyal ng gubyerno 
at talamak na mga paglabag sa ka- 
rapatang-tao, bukod sa iba pang 
umiiral na mga suliraning panlipu- 
nan at pangkabuhayan. 

Kung tutuusin, wala namang 
bago sa mga inilabas na ulat ng 
gubyernong US. Gayunman, nanga- 
ngamba si Arroyo na maaaring pa- 
latandaan ang mga ito ng pagpihit 
ng patakaran ng US kaugnay ng 
pagsuporta sa kanyang rehimen. 

Nitong nakaraang walong taon, 
tinamasa ni Arroyo ang basbas ni 
George W. Bush at ang walang pa- 
tid na suportang militar, pampuliti- 
ka at pang-ekonomya ng imperya- 
lismong US kahit batbat ang kan- 
yang gubyerno ng mabibigat na 
akusasyon sa talamak na korap- 
syon, walang habas na paglabag sa 
karapatang-tao at pagkakanulo sa 
bayan. Kapalit ito ng todo-todong 
pagtataguyod niya sa patakarang 
“globalisasyon” ng imperyalismo at 
sa pandaigdigang teroristang gera 
ng gubyernong Bush. 

Habang tinitimbang ng US ang 
posibilidad ng pagpapalit ng tu- 
tang hahawak sa papet na rehimen 

sa Pilipinas, patuloy nitong itutu- 
lak si Gloria Arroyo para lalo pang 
maging sunud-sunurang tuta. Sa 
kanya namang desperasyong patu- 
loy na makuha ang basbas ng ba- 
gong administrasyon sa US, han- 
dang mangayupapa si Arroyo sa ba- 
wat ididiktang patakaran, pakana 
at pakulo ng kanyang imperyalis- 
tang amo. Desperado si Arroyo na 
patunayang pwede siyang maging 
tapat na tuta ni Obama. 

Sa partikular, asahan nating 
gagawin ng rehimeng Arroyo ang 
sumusunod: 

m Tiyakin ang pagpapatuloy ng 
mga joint military exercises para ta- 
bunan ang pananatili ng mga tro- 
pang Amerikano at papalawak ni- 
lang operasyon sa Pilipinas. Sa ila- 
lim ni Arroyo, pinahintulutan ang 
pagpasok ng paparaming mga tro- 
pang Amerikano sa mga teritoryo 
ng rebolusyonaryong kilusan sa Bi- 
col, Panay, Central Luzon, North 
Central at Southern Mindanao. Bu- 
kod ito sa paglahok ng mga tro- 
pang Amerikano sa mga operasyon 
laban sa mga armadong pwersang 
Moro sa iba pang lugar sa Minda- 
nao kung saan lumalaki ang tuwi- 
rang paglahok ng mga interbensyu- 
nistang tropa sa mga lokal na ope- 
rasyon, kabilang ang paniniktik, 
aerial surveillance, pagbibigay ng 
payo sa mga labanan at aktwal na 
paglahok sa kombat. 

= Suportahan ang Visiting 

Forces Agreement (VFA) sa kabila 
ng malawakang sigaw na ibasura 
na ito. Ito ay kahit napatunayang 
makaisang panig ang VFA, tulad 
ng nakita sa pagtanggi ng US na 
isuko ang kustodiya kay Lance 
Corporal Daniel Smith, ang sunda- 
long Amerikanong nahatulang 
nanggahasa sa isang Pilipina no- 
ong 2005. Kapalit nito ay umaasa 
si Arroyo na makatanggap ng mas 
malaki pang ayudang militar ng 
US para sa kontra-rebolusyonar- 
yong gera. 

m Paigtingin ang kontra-rebo- 
lusyonaryong gera para wasakin 
kundi man pigilan ang paglawak 
ng mga anti-imperyalistang pwersa 
sa Pilipinas alinsunod sa mga es- 
tratehiyang binalangkas ng mga 
tagapayong militar ng US. 

m Suportahan ang hegemonis- 
tang patakaran ng US, laluna sa 
mga hakbangin ng rehimeng Oba- 
ma para higit muling maiwasiwas 
ng US ang “pandaigdigang pamu- 


muno,” kabilang ang pagsuporta sa 
pagpapalaki ng deployment ng mga 
tropang Amerikano sa Afghanistan 
at sa pagpapatuloy nito ng teroris- 
tang gerang sinimulan ni Bush. 

m Higit pang buksan ang eko- 
nomya ng Pilipinas sa imperyalis- 
tang “globalisasyon” at pagsasaka- 
tuparan ng mga patakaran ng libe- 
ralisasyon, deregulasyon, pribati- 
sasyon at denasyunalisasyon. Sa 
ilalim ni Arroyo, asahang ipagpa- 
patuloy ng gubyernong Pilipinas 
ang pagpapatupad ng mga dikta ng 
International Monetary Fund-World 
Bank at World Trade Organization 
kahit pa napatunayan na, na ang 
mga ito ang nasa likod ng paglala 
ng permanenteng krisis sa Pilipi- 
nas. Maaasahan ng US na itutulak 
ni Arroyo at kanyang mga alipures 
ang balak na pagbabago sa konsti- 
tusyon ng Pilipinas para tanggalin 
ang mga probisyong nagbibigay- 
proteksyon sa pambansang sobe- 
ranya at patrimonya. 


m Patuloy na ipako sa maba- 
bang antas ang sahod at kita ng 
mamamayan, at supilin ang mga 
pagtatangka ng mga manggaga- 
wang mag-unyon at ipaglaban 
ang kanilang mga karapatan. Sa 
gayo'y magiging kaakit-akit ang 
Pilipinas sa mga dayuhang mamu- 
muhunan. 

Sa kritikal na huling taon ni Ar- 
royo bilang papet na presidente, 
maaasahang masiglang ipamamalas 
ng mamamayang Pilipino ang kani- 
lang patriyotismo at isusulong ang 
pakikibaka para ipagtanggol ang 
pambansang soberanya laban sa 
pagsalaula rito ni Arroyo. Nanana- 
wagan ang Partido sa mamamayang 
Pilipino na paigtingin ang kanilang 
kapasyahan at pakikibaka upang 
lubos na makamit ang pambansang 
kalayaan at demokrasya at mabig- 
yang-wakas ang panghihimasok ng 
US at ang pampulitika at pang-eko- 
nomyang pambubusabos, panda- 
rambong at panunupil. [AB] 


Korapsyon ng mga Arroyo, pinagtatakpan 


rami nang kaso ng dambuhalang korapsyon ng 

mag-asawang Gloria at Mike Arroyo at mga ali- 
pures nila. Matagal nang nakabimbin ang mga naisam- 
pang kasong ito sa Office of the Ombudsman, ngunit 
binuburo lamang ang mga ito ni Merceditas Gutierrez, 
pinuno ng Ombudsman. Malinaw na pinoproteksyunan 
niya ang dating kaklase at malapit na kaibigan niyang 
si Mike Arroyo at ang asawa nito. 


Kani tn ang pagsambulat ngayon ng napaka- 

Tampok sa mga kasong nagtambak sa Ombudsman 
ang pagmamanipula ng bidding para sa mga proyek- 
tong konstruksyong pinopondohan ng World Bank 
(WB). Nilaman ng sunud-sunod na mga ulat ng WB 
ang mga detalye hinggil sa anomalyang ito. Ayon kay 
Bert Hofman, World Bank country director sa Pilipinas, 
tatlong taon na ang nakararaan mula nang unang 
pormal na paabutan ng WB ang Department of Fin- 
ance (DoF), Department of Public Works and High- 
ways (DPWH) at Office of the Ombudsman sa nangya- 
yaring katiwalian sa proseso ng bidding para sa mga 
kontrata sa konstruksyon ng 533-milyong proyektong 
National Roads Improvement and Management Pro- 
gram 1 (NRIMP1). Wala namang ginawa ang DoF at 
DPWH kundi ipasa sa Ombudsman ang kopya ng mga 
natanggap nilang sulat at dokumento mula sa WB at 
wala ring ginawa ang Ombudsman kundi itago ang 
mga ito. 

Mga apat na dokumento na ang naisusumite ng 
WB sa nabanggit na mga ahensya ng gubyernong Ar- 
royo mula pa noong 2006. Noong Nobyembre 2007, 
ipinasa sa upisina ni Ombudsman Gutierrez ang siyam- 

na-pahinang “referral report” na 
nagsusuma ng mga katiwalian. Ka- 
tulad ng mga naunang ulat, itinago 
lamang ito ni Gutierrez at di inak- 
syunan. 

Sa huling pagdinig ng Senado 
noong Pebrero 24, tuluyan nang 
isiniwalat ni Hofman na ang asawa 
ni Gloria Arroyo na si Mike Arroyo 
ay sangkot sa isang kartel ng mga 
kontratista at ilang matataas na 
upisyal ng gubyerno na nagsasab- 
watan sa pagkopo ng milyun-mil- 
yong dolyar na mga proyekto ng 
World Bank at pagkuha ng kikbak 
dito. 

Malinaw sa mga dokumento 
ng WB ang pag-iral ng naturang 
kartel sa ilalim ng pamumuno ni 
Mike Arroyo na nagmamanipula at 
nagluluto ng mga proyekto ng WB 
sa Pilipinas na kunwa'y dumaan 
sa totoong bidding. Umaabot sa 
50 lokal at dayuhang kontratista 
ang kinapanayam ng WB at nag- 
silbing saksi sa mga katiwaliang 
ito. 

Tampok sa mga pinangalanan 
sa ulat ng WB na sangkot sa mga 
katiwalian sina Mike Arroyo at ang 
mga pinuno ng E.C. de Luna 
Construction Corp., Cavite Ideal In- 
ternational Construction and Deve- 
lopment Corp., CM Pancho 
Construction at apat na kumpan- 
yang Chinese. 

Tinukoy din sa ulat ng WB ang 
matataas na upisyal ng gubyernong 
Arroyo, kabilang ang dating kali- 
him ng DPWH na si Florante Sori- 
quez, si DPWH Project Director Lo- 
pe Adriano at mga Region IV-A As- 
sistant Director na sina Huillio Bel- 
leza at “Tito” Miranda, at mga alya- 
do ng mga Arroyo sa mga Commit- 
tee on Public Works ng Kongreso at 
Senado na sina dating Sen. Robert 
Barbers, Kong. Prospero Pichay at 
Kong. Jacinto Paras. 

Bunsod ng kawalang-aksyon ng 
Office of the Ombudsman sa mga 
kaso ng katiwaliang idinulog sa 

Malinaw sa mga dokumento ng WB ang pag-iral 
ng naturang kartel sa ilalim ng pamumuno ni Mike 
Arroyo na nagmamanipula at nagluluto ng mga 
proyekto ng WB sa Pilipinas na kunwa'y dumaan sa 
totoong bidding. Umaabot sa 50 lokal at dayuhang 
kontratista ang kinapanayam ng WB at nagsilbing 
saksi sa mga katiwaliang ito. 


upisina nito, nagsampa ng kasong 
impeachment sa Kongreso laban 
kay Gutierrez nitong Marso 2 sina 
dating Senate President Jovito Sa- 
longa at 30 iba't ibang personahe 
at organisasyon, kabilang ang mga 
progresibong partidong Bayan Mu- 
na, Anakpawis at GABRIELA. Anila, 
mula nang pamunuan ni Gutierrez 
ang Office of the Ombudsman no- 
ong Disyembre 2005, hindi siya pu- 
mapel bilang “tagapagtanggol ng 
mamamayan” kundi “tagapagtang- 
gol ng mga pinakamakapangyari- 
han at pinakatiwali sa gubyerno.” 
Kasabay nito, nanawagan ang ilang 
senador na magbakasyon o magbi- 
tiw na si Gutierrez para hindi niya 
umano maimpluwensyahan ang 
takbo ng kaso habang dinidinig ito 
sa Kongreso. 

Ang kasong impeachment la- 
ban kay Gutierrez ay isinampa sa 
harap ng sunud-sunod na pagka- 
kabunyag ng mga kaso ng korap- 
syon na kinasasangkutan ni Mike 
Arroyo na wala man lamang gina- 
wa ang Ombudsman. Kabilang din 
sa mga kasong inupuan ni Gutier- 
rez ang iskandalong Mega Pacific 
kaugnay ng kompyuterisasyon ng 
bilangan sa halalan na kinasa- 
sangkutan ni dating Comelec 
Chairman Benjamin Abalos, ang 
multi-milyong dolyar na mga pro- 
yektong pinopondohan ng WB; at 
ang pagpupuslit ng tinaguriang 
“Euro generals” ng pera sa ibang 
bansa. Tinukoy din ang mabagal 
na pag-akto at pagpapalabnaw sa 
kasong pandarambong tungong 


ekstorsyon laban sa noo'y Justice 
Secretary Hernani Perez. 

Bago pa ito, nitong katapusan 
ng Pebrero ay tinapos na ng Sena- 
do ang mahigit apat na taon nang 
imbestigasyon sa P728-milyong 
“fertilizer scam” (katiwalian sa 
pagbili at pamamahagi ng abono). 
Mula sa mga testimonya at ebi- 
densyang natipon at nasuri ng Se- 
nado, sinampahan ng kasong pan- 
darambong sina dating Depart- 
ment of Agriculture Undersecre- 
tary Jocelyn “Jocjoc” Bolante, ma- 
lapit na kaibigan at tagahawak ng 
pondo ni Mike Arroyo: ang mga 
nakasabwat niya sa kagawaran na 
sina Undersecretary Belinda Gon- 
zales and dating DA Assistant 
Secretary at ngayo'y GSIS Vice Pre- 
sident Ibarra Poliquit, at iba pang 
nakasabwat niyang mga upisyal ng 
Feshan Philippines, kabilang ang 
presidente at bise presidente ni- 
tong sina Julie Gregorio at Reden- 
tor Antolin at iba pang empleyado 
at ang tagapamagitan nitong sina 
Marilyn Araos, Marites Aytona at 
Jaime Paule. 

Tinukoy sa ulat ng Senado na 
ang akto ng mga ito ay akto na rin 
ni Gloria Arroyo. Malakas ang hina- 
la na ang pondong sangkot sa “fer- 
tilizer scam” ay ginamit sa kam- 
panya ni Arroyo sa eleksyon noong 
2004. 

Asahang mapapabilang din ang 
kasong ito sa iba pang kaso ng ka- 
tiwalian na kinasasangkutan ng 
mag-asawang Arroyo na uupuan na 
naman ng Ombudsman. ABI 

Maalab na protesta laban 
sa VFA at Balikatan 


ces Agreement (VFA) at Balikatan exercises ng tropang Amerikano 


ez ang mga protesta laban sa tagibang na US-RP Visiting For- 


at Armed Forces of the Philippines (AFP) nitong nakaraang mga 
linggo. Pinakamaigting ang mga protesta sa mga syudad ng Bicol kung 
saan idaraos ang Balikatan sa darating na Abril. 


Umabot sa isang daang sasak- 
yan ang lumahok sa isang caravan 
sa Bicol mula Pebrero 23 hanggang 
25 sa pangunguna ng Ban Balika- 
tan o Bicolano Alliance for Nation- 
alism Against Balikatan, isang al- 
yansa ng mga organisasyon sa bu- 
ong Kabikulan. Nagtapos ito sa 
isang demonstrasyon sa Legazpi 
City na nilahukan ng tinatayang 
20,000 katao at kinatampukan ng 
pagsunog sa 25 bandila ng US. 

Matagumpay ang mga protesta 
sa kabila ng panunupil, pananabo- 
tahe, harasment at pananakot ng 
militar sa rehiyon. 

Nagrali naman ang mga kasapi 
ng BAYAN sa harap ng embahada ng 
US noong Pebrero 25. Marahas na 
binuwag ng mga pulis ang hanay ng 
mga demonstrador kung saan nag- 
tamo ng malubhang sugat ang 
isang estudyante matapos hampa- 
sin ng shield ng pulis. Muling nag- 
lunsad ng rali ang kababaihan at 
kabataan sa harap ng embahada ng 

ANO ORÀGON / 
NOS TROOPS PALAYASON! “| 


- BAN BALIKATAN 


Ki ALY WIN WA 


US nitong Marso 2 at 5. Marahas 
muling binuwag ang mga raling ito. 

Suportado ng iba't ibang sektor 
at personalidad ang panawagang 
ibasura ang VFA. Ipinahayag ni 
Chief Justice Reynato Puno na dahil 
sa VFA, nagiging “lasog-lasog ang 
ating soberanya,” dahil hindi na- 
man ito kinikilala ng US na tratado 
habang ipinatutupad ito bilang tra- 
tado ng gubyerno ng Pilipinas. 
Ayon naman kay Associate Justice 
Antonio Carpio, “katangahan” para 
sa Pilipinas na ipatupad ang isang 
tratado na hindi kinikilala ng US na 
bahagi ng kanilang batas. 

Noong Pebrero 26, nagsampa sa 
Korte Suprema ng petisyon upang 
muling pag-aralan ang tratado. Ka- 
bilang sa mga nagpetisyon ang 
biktima ng panggagahasa ng sun- 
dalong Amerikano na si “Nicole,” 
mga dating senador na sina Jovito 
Salonga at Wigberto Tafada, 
BAYAN, Gabriela Women's Party at 
Bayan Muna, Gabriela at ang Public 
Interest Law Cen- 
ter, sa pamamagi- 
tan nina Atty. 
Harry Roque Jr., 
Evalyn Ursua at 
Neri Colmenares. 

Pananakot at 
panunupil. Tumi- 
tindi ang mga 
paglabag sa kara- 
patang-tao sa Bi- 
col sa harap ng 
A pinaigting na mga 
operasyon ng mi- 
litar at pulis para 
“hawanin” ang 


daan para sa Balikatan. 

Namatay ang labing-anim na 
buwang gulang na batang si Ra- 
phaela Polvorido matapos paulanan 
ng granada ng mga tropa ng 901st 
Bde ang kanilang bahay sa 
Barangay Balanac, Ligao City, Al- 
bay noong Pebrero 18, dakong 
alas-11:30 ng umaga. Nasugatan 
din ang anim pang bata at ang ka- 
nilang mga ina. (Tingnan ang de- 
talye sa nakaraang isyu ng AB) 

Inirereklamo naman ng ilang 
residente na nakaaabala sa kani- 
lang paghahanapbuhay ang pre- 
sensyang militar sa kanilang lugar. 
Iniulat ng mga namamasada ng 
dyip na nakaranas sila ng haras- 
ment nang pagtatanungin ng pulis 
ang kanilang mga pangalan. Alin- 
sunod raw ito sa utos ng militar. 
Maging ang mga paaralan tulad ng 
Aquinas University at Bicol Univer- 
sity ay pinasok ng mga operatiba 
ng militar. Nagpapatupad rin ng 
curfew sa mga lugar na malapit sa 
mga pasilidad pandagat ng AFP, na 
inaasahang gagamitin ng mga tro- 
pang Amerikano. 

Noong Pebrero 23-25, ilang 
tsekpoynt ang ipinwesto sa iba't 
ibang bayan sa Camarines Sur at 
Sorsogon upang harangin ang ca- 
ravan laban sa VFA at Balikatan. Sa 
ilang tsekpoynt, nakapwesto mis- 
mo ang mga tropang Amerikano. 

Sa Magallanes, Sorsogon, ina- 
gaw ng mga elemento ng 3rd at 7th 
Scout Ranger Company ang ilang 
gamit at pagkain ng mga demons- 
trador at ang uling na panluto ng 
mga delegado at itinapon ito sa 
daan. Sa Sorsogon City, pinaligiran 
ng 50 armadong sundalo at pulis 
ang Rizal Park kung saan nagdaos 
ng programa ang mga nagpuprotes- 
ta. Kinagabihan, tinangka ng mga 
operatiba ng Military Intelligence 
Battalion na dukutin si Jariz Vida, 
secretary general ng Bayan Muna- 
Camarines Sur. 

Hinaras ng AFP ang mga drayber 
at mamamayan sa Guinobatan at 

Jovellar sa Albay upang pigilan si- 
lang lumahok sa kilos-protesta. 
Matindi rin ang militarisasyon sa 
mga baybaying komunidad sa Al- 
bay. Nagsasagawa ang militar ng 
mga pagpupulong at ipinatatawag 
ang mga punong barangay upang 
himuking suportahan ang Balika- 
tan. Nagtalaga ito ng pwersa sa Ta- 
baco City at barangay ng Joroan, 
Bano at Nagas sa bayan ng Tiwi. 
Hindi “humanitarian mis- 
sion.” Lulan ng mga barkong pan- 
digma at F16 na eroplanong pan- 
digma, aabot sa 6,000 sundalong 
Amerikano at 2,500 sundalo ng 
AFP ang lalahok sa Balikatan na 
ang layunin umano'y pawang mag- 
bigay ng “humanitarian assis- 
tance” sa mamamayang sinalanta 
ng mga sakuna. Subalit naniniwa- 
la ang marami na hindi “humani- 
tarian mission” ang pakay ng pag- 
lulunsad ng Balikatan sa Bicol, 
kundi pagsangkot ng mga tropang 
Amerikano sa mga operasyong 
kontra-gerilya laban sa mga rebo- 
lusyonaryong pwersa sa rehiyon. 
Naniniwala si Prof. Jocelyn Bi- 
suna, tagapagsalita ng Ban Bali- 
katan, na hindi lamang pagpapel 
bilang mga duktor at dentista ang 
pakay ng mga tropang Amerikano 
sa pagtungo sa Bicol. Nabunyag 
na noong kalagitnaan ng Enero, 
nag-ikot ang isang upisyal ng US 
Navy sa mga ospital sa Albay at 
nagtatanong hinggil sa mga eks- 
perto at pasilidad ng orthopedic. 
Orthopedic ang isa sa karaniwang 
sangay ng medisina na gumaga- 
mot sa mga sugat sa digmaan. 
Noong Enero 29, isang un- 
manned aerial vehicle (UAV) ng US 
naman ang bumagsak sa pagitan 
ng mga bayan ng Esperanza at Pio 
V. Corpuz sa Masbate. Ginagamit 
ang mga UAV sa pagsasarbey ng 
mga erya, kadalasa'y para sa paki- 
kidigma. 
Nagsasagawa rin ng sensus 
ang mga tropang Amerikano sa 
mga bayan ng Masbate. [AB] 

Wo MATATAGUMPAY NA OPENSIBA NG BHB 


Patung-patong 


na mga kaswalti ng AFP 


atlumpu't anim na tropa ng 
Tre ang napatay at sampu 

ang nasugatan sa magkaka- 
hiwalay na mga labanan sa pagi- 
tan ng mga Pulang mandirigma ng 
Bagong Hukbong Bayan (BHB) at 
mga tropa ng Armed Forces of the 
Philippines (AFP) nitong nagda- 
ang ilang linggo. Limang ripleng 
M16 at tatlong shotgun ang na- 
kumpiska ng mga gerilyang bayan. 

Marso 3. Tatlong elemento ng 
74th IB ang nasugatan nang tam- 
bangan sila ng mga Pulang mandi- 
rigma ng BHB habang nagpapat- 
rulya sa Barangay Tagbacan Ilaya, 
Catanauan, Quezon. 

Marso 1. Anim na sundalo ng 
29th IB ang napatay, kabilang ang 
company commander nila na si 
1Lt. Ricardo Naguiat at tatlong iba 
pa ang nasugatan sa serye ng mga 
labanan sa pagitan ng militar at 
mga Pulang mandirigma ng Front 
6 ng BHB sa Sityo Tinopongan, 
Barangay Sta. Cruz, Quezon, Bu- 
kidnon. Apat na ripleng M16 ang 
nasamsam ng mga gerilya. 

Pebrero 21. Isang sundalo ang 
napatay at tatlong iba pa ang na- 
sugatan mula sa 3rd Special Forces 
Battalion ng Philippine Army nang 
tambangan sila ng mga Pulang 
mandirigma. Pinasabugan ng BHB 
ang sinasakyang trak ng mga sun- 
dalo sa Sityo Malaga, Barangay Da- 
lisay, Panabo City, Davao del Norte. 

Pebrero 18. Isang ripleng 
M16, tatlong shotgun, isang gra- 
nada at tatlong rifle grenade ang 
nasamsam ng mga Pulang mandi- 
rigma ng Herminio Alfonso Com- 
mand (HAC)-BHB sa isang reyd la- 
ban sa armadong panatikong gru- 
pong Bagani Warriors sa Sityo Ta- 
gaytay, Barangay Mahungcog, 


Magpet, North Cotabato. Napatay 
din ang pinuno nito na dating sar- 
hento ng militar nang manlaban 
at magtangkang mang-agaw ng 
baril habang kinakausap siya ng 
mga gerilya. 

Ayon kay Ka Isabel Santiago, 
tagapagsalita ng HAC-BHB, isina- 
gawa nila ang operasyong disarma 
matapos ipaabot sa kanila ng mga 
taumbaryo ang mga reklamo hing- 
gil sa maraming pang-aabuso ng 
Bagani Warriors. Ang armadong 
panatikong grupong ito ay itina- 
tag at suportado ng Task Force 
Gantangan ng AFP upang magha- 
sik ng teroristang lagim sa hanay 
ng mga Lumad at hawanin ang da- 
an sa pang-aagaw ng lupa ng mga 
burukrata kapitalista at dayuhang 
kumpanya. 

Pebrero 14-17. Walong sun- 
dalo ng 41st IB at 5th ID Recon 
Company ang napatay at dalawa 
pa ang nasugatan nang salakayin 
ang mga ito ng mga yunit ng 
Agustin Begnalen Command ng 
BHB-Abra sa erya ng maliitang 
pagmimina ng Lacub, Abra. Ito ay 
makaraang paigtingin ng AFP-PNP 
ang mga operasyon nito sa erya 
ng pagmimina matapos ipag-utos 
ni Sec. Gilberto Teodoro ng De- 
partment of National Defense na 
bigyang-proteksyon ang malala- 
king kumpanya sa pagmimina. 

Enero 31. Dalawampung tro- 
pa ng 53rd IB ang napatay nang 
ambusin sila ng mga Pulang man- 
dirigma ng Front Feliciano-BHB 
habang naglulunsad ng operas- 
yong militar sa Sityo Laknapan, 
Barangay Gibo, Siayan, Zamboan- 
ga del Norte. Dalawang Pulang 
mandirigma ang nagbuwis ng bu- 
hay sa isang oras na labanan. WŒ 

Sa mga elemento ng CAFGU 


Isang bukas na liham 


[Ang sumusunod ay halaw sa bukas na liham ni Simon “Ka Filiw” Naogsan, 
tagapagsalita ng Cordillera People's Democratic Front para sa mga elemento 
ng CAFGU, tropa at upisyal ng AFP at mga pulis.] 


oong Enero 22, binaril at na- 
Ne» ni Jose Wayangen, 

isang elemento ng CAFGU 
mula sa Betwagan, Sadanga, 
Mountain Province si Sgt. Pauig 
Pattaguan ng 77th IB sa detats- 
ment ng yunit-militar na ito sa 
Tocucan, Bontoc. Nakita sa pang- 
yayaring ito ang likas na pagkaka- 
watak-watak ng pasistang arma- 
dong pwersa bunga ng pang-aabu- 
so, diskriminasyon at korapsyon 
mula sa pinakamataas na kumand 
hanggang sa pinakamababang 
ranggo ng sundalo at milisya. 

May hangganan ang kayang ti- 
ising abuso at pang-aapi ng kahit 
pinakamababang pwersang milisya. 
Noong araw na iyon, may iniutos si 
Pattaguan kay Wayangen. Ginawa 
ni Wayangen ang ipinag-utos ni 
Pattaguan. Subalit pinagalitan pa 
rin siya ng sarhento. Di pa nakun- 
tento rito, piningot pa ni Pattagu- 
an ang tainga ni Wayangen. Sa 
sobrang galit ni Wayangen, kinuha 
niya ang kanyang ripleng M14 at 
binaril niya nang apat na beses si 
Pattaguan. Matapos ito ay tinawag 

niya ang kanyang mga kapwa mili- 
syang lahat ay taga-Betwagan 
upang lisanin na ang kampo. Sam- 
pu ang sumama kay Wayangen. 

Tinatrato ng AFP ang mga ele- 
mento ng CAFGU bilang mababa- 
bang uri ng nilalang. Ginagawa si- 
lang pambala ng kanyon at mga 
alipin. Sa mga operasyong kombat, 
sila ang pinapauna at ginagamit na 
pananggalang ng mga pwersang 
militar. Napakababa na nga ng ka- 
nilang sahod ay kadalasang nabi- 
bimbin pa ito. Ang sahod ng pina- 
kamababang ranggong sundalo ay 
katumbas ng alawans ng apat na 
elemento ng CAFGU. 

Ang pagpatay ni Wayangen kay 
Sergeant Pattaguan ay isa lamang 
sa maraming katulad na kaso. Ma- 
rami nang elemento ng CAFGU ang 
nakapatay ng regular na mga tro- 
pa. Marami na ring tropang maba- 
baba ang ranggo ang nakapatay ng 
kanilang mga upisyal. At marami 
na ring nakababatang upisyal ang 
nag-alsa laban sa kanilang mga he- 
neral at commander-in-chief. Bat- 
bat ng ligalig ang pasistang arma- 
dong pwersa 
dahil sa kultu- 
ra ng karaha- 
san, korap- 
syon, diskrimi- 
nasyon at ka- 
sakiman sa lo- 
ob ng AFP. May 
diskriminasyon 
ang mga upi- 
syal laban sa 
mga tauhan 
nila; may dis- 
kriminasyon 
ang mga tropa 
laban sa CAF- 
GU; may dis- 


kriminasyon ang mayorya laban sa 
pambansang minorya. Si Wayangen 
ay dukha, di nakapag-aral at Igorot 
na elemento ng CAFGU na naninil- 
bihan sa isang hukbong umaalipus- 
ta sa kanya. Gumanti siya sa para- 
ang katulad ng pagtrato sa kan- 
ya—marahas. Ang tawag ng iba ri- 
to ay hustisya. 

Nananawagan ang Cordillera 
People's Democratic Front sa lahat 
ng elemento ng CAFGU, mga tropa 
at nakababatang upisyal ng pasis- 
tang armadong hukbo at sa mga 
pulis na suriin ang kanilang sitwa- 
syon at tingnan kung papaano ini- 
lalagay sa panganib ng kanilang 
mga heneral at commander-in-chi- 
ef ang kanilang buhay habang ang 
mga ito ay nagpapakasasa sa ya- 
mang galing sa korapsyon, jueteng, 
iligal na droga at iba pang krimen. 
Nakahanda ba kayong mamatay pa- 
ra sa mga taong kung tratuhin ka- 
yo ay parang alipin? 

Ang tunay na patriyotismo at 
paglilingkod sa sambayanan ay na- 
ngangahulugan ng pagtindig laban 
sa mga nang-aapi at nagsasaman- 
tala sa mayorya ng mamamayan. 
Marami kayong mapagpipiliang pa- 
raan ng pagsapi o pagsuporta sa 
armadong rebolusyonaryong paki- 
kibaka para sa pambansang demo- 
krasya. Una, maaaring tumiwalag 
ang mga elemento ng CAFGU, kara- 
niwang sundalo at nakababatang 
upisyal na bitbit ang kanilang mga 
armas at sumanib sa Bagong Huk- 
bong Bayan (BHB). Sa mga gus- 
tong manatili sa AFP at PNP, maa- 
ari kayong sumapi sa Lt. Crispin Ta- 
gamolila Movement, ang mga lihim 
na rebolusyonaryong organisasyon 
ng mga kasapi ng pasistang arma- 
dong hukbo. Ikalawa, huwag ka- 
yong sumunod sa mga utos lalo na 
kung kontra ito sa mamamayang 
Pilipino at magsisilbi lamang sa in- 
teres ng naghaharing uri. Ikatlo, 
tumiwalag kayo sa armadong pwer- 
sa ng reaksyunaryong estado at 
maging sibilyan muli. [AB 

2 sibilyan, patay 
sa panghoholdap ng CAFGU 


DALAWANG sibilyan ang napatay 
at isa ang nag-aagaw buhay mata- 
pos ang madugong panghoholdap 
na isinagawa ng mga elemento ng 
CAFGU at militar sa mga pasahero 
ng dyip sa Sityo Macaraoy, Baran- 
gay Boton, San Miguel, Catandua- 
nes noong Pebrero 12, alas-4 ng 
madaling araw. 

Ang mga namatay ay sina Per- 
fecto Mendoza at Salvacion Tatel, 
habang nasa kritikal na kundisyon 
naman sa ospital si Salve Olapani- 
Tropel. Si Mendoza ang drayber ng 
dyip na hinoldap samantalang sina 
Tatel at Tropel ay mga pasahero. 

Ayon sa Nerissa San Juan Com- 
mand ng BHB-Catanduanes, ang 
mga salarin ay sina Gilbert Lucero 
Ebo, Ricky de Mesa, Janedy Brequil- 
lo Agulto at Vir Ian Ganje Lunas. Si- 
na Ebo, De Mesa at Brequillo ay 
mga elemento ng CAFGU na naka- 
talaga sa Boton Detachment “E” 
Company, 22INF (CAFGU) Battali- 
on, Philippine Army. Si Lunas, ang 
pinuno ng grupo na nangholdap, 
ay regular na sundalo. Armado sila 
ng mga M14 at M16. 

Si Mendoza ay pinababa, agad 
binaril at ninakawan ng P20,000. 
Ninakawan din ng mga cellphone 
at pera ang ibang pasahero. 

Natagpuan ang duguan at hu- 
bad na bangkay ni Tatel sa may 
baybay ng kalapit na Bato River. 
Pinagkukulata ng mga salarin ang 
kanyang ulo. Si Tropel naman ay 
ginahasa at pinagsasaksak. Pinag- 
hahampas din ng isang matigas na 
bagay ang kanyang mukha. 

Noong una'y itinanggi ng mili- 
tar na may sangkot na mga elemen- 
to ng CAFGU sa brutal na pagpatay 
at panghoholdap. Kalaunan ay ina- 
min ni Col. Ariel Bernardo, hepe ng 
901st Bde na mga elemento ng 
CAFGU ang nagholdap pero hindi 
niya binabanggit na regular na 
sundalo ang namuno sa mga ito. M 

Ang pakikibaka 


ng kababaihang Tumanduk 


alayo na ang narating ng 
Mre tribong Tumanduk sa 
kanilang pakikibaka para 


sa lupa at kabuhayan at sa parti- 
kular na kilusan para sa pagpapa- 
laya ng kababaihan. Sila ang tribo 
na pinakamalaki at pinakamatagal 
sa mga katutubong grupo sa Panay 
mula pa noong bago dumating ang 
mga kolonyalistang Espanyol. Ti- 
natayang ang populasyon nito 
ngayon ay 33,000—15,000 sa ba- 
yan ng Tapaz, 6,000 sa Jamindan 
(parehong sa Capiz) at 12,000 sa 
Calinog, Iloilo. Umaabot sa 
33,310 ektarya ng komunidad nito 
sa Tapaz at Jamindan ang inaang- 
king bahagi ng kampong militar 
ng 3rd Infantry Division ng Philip- 
pine Army. 

Mula nang maideklara itong 
“military reservation,” pwersahang 
pinagbabayad ng militar ang mga 
taumbaryo ng “tumado” o upa tu- 
wing anihan. Kasabay nito ang 
mga pang-aabuso sa kanila ng 
Philippine Constabulary (PC), Phil- 
ippine Army (PA), Civilian Home 
Defense Forces (CHDF) na ngayon 
ay Citizens Armed Forces Geo- 
graphical Unit (CAFGU). Ang hindi 
nagbabayad ng renta ay sinasak- 
tan, pinapatay at pinagsasaman- 
talahan ng militar ang kababai- 
han. 

Nagsimulang maging buo at 
organisado lamang ang mga pag- 
kilos ng mga tribong Tumanduk 
nang dumating sa eryang ito ang 
unang yunit ng Bagong Hukbong 
Bayan (BHB) sa isla ng Panay no- 


ong huling bahagi ng 1971. 

Ang natatanging papel ng mga 
kababaihang Tumanduk ay naila- 
had sa panayam ng Ang Bayan 
(AB) sa ilan sa kanilang mga lider- 
kababaihan. 

Ang kalagayan ng kababai- 
hang Tumanduk noong wala pa 
ang rebolusyonaryong kilusan ay 
“kahalintulad ng hayop sa gubat,” 
ani Nanay Ason, isa sa mga lider- 
kababaihan. “Hindi kami maru- 
nong magbasa't magsulat.” Wa- 
lang interes ang kanilang mga 
magulang na pag-aralin sila dahil 
mag-aasawa lamang umano sila, 
paliwanag ni Ka Goyang, isang 
kadre ng larangang gerilya. Isa pa 
ay malayo sa kanilang baryo ang 
paaralan. Dagdag pa rito'y kinu- 
kutya sila dahil sila ay mga taga- 
bundok. 

“Sa kilusan na ako nakapag- 
aral. Dito ako natutong magba- 
sa't magsulat. Ang rebolusyo- 
naryong kilusan lamang ang si- 
yang nakapagbago sa aming ka- 
lagayan,” pagtatapat ni Ka Go- 
yang. 

Halos sunud-sunuran lamang 
sila sa kung ano ang naisin ng 
kanilang mga asawa't magulang, 
sabi ni Nanay Ason. “Kahit sa 
aming pag-aasawa'y mga magu- 
lang namin ang umaasikaso. Tu- 
matanggap ng bayad ang mga 
magulang ng babae mula sa pa- 
milya ng lalaking mapapangasa- 
wa ng kanilang anak.” (Mas ma- 
hal ang halaga ng isang babae 
kung siya ay isang binukot'.) 


"Ang “binukot” ay anak na babaeng pinipili ng magulang para alagaan upang 
makakuha ng malaking kabayaran sa kasal. Ikinukulong ang mga “binukot” sa 
madilim na kwarto at binibigyan lamang ng pagkain at iba pa nilang panganga- 
ilangan. Hindi sila pinagtatrabaho at hindi sila maaaring silayan ng araw hang- 
gang sa araw ng kanilang kasal. Sila ang karaniwang pinagsasaulo ng mga epi- 


ko ng tribo. 

“May gusto ka man o hindi'y pilit 
mong tatanggapin ang lalaki. Ki- 
mi kami. Tuwing may dumarating 
na bisita ay pumapasok kami sa 
kwarto. Sarado ang pinto nito. 
Mga lalaki lamang ang humaharap 
sa bisita.” 

“Bahagi ng kulturang Tuman- 
duk na kahit sa pag-aasawa ay ka- 
sa-kasama mo pa rin ang kanilang 
mga magulang,” sabi ni Ka Go- 
yang. Kaya nahirapan siya noong 
magpasyang magpultaym 
sa Hukbo. “Nang dumating 
ang BHB, unti-unti ka- 
ming namulat,” ani Nanay 
Ason. “Pinaliwanagan nila 
kami ng aming mga kara- 
patan. Anila, kaming mga 
babae ay may karapatan 
din dahil mga tao rin ka- 
mi. Unti-unting naunawa- 
an ng kababaihan na may 
mahalagang responsibili- 
dad rin sila sa komunidad 
at may kapareho ring mga 
karapatan tulad ng kalala- 
kihan.” 

“Nasubukan ang kaka- 
yahan ng kababaihan no- 
ong batas militar dahil si- 
la ang humaharap sa 
(Philippine) Army,” pagla- 
lahad ni Nanay Ason. May 
mga labanang nagaganap 
na noon sa pagitan ng 
BHB at tropa ng PC at Ar- 
my. May “commando unit” 
ding pinamumunuan ng isang bete- 
rano ng gera sa Vietnam, si Sgt. 
Nick Roca. Parang isang “death 
squad” ito na kinabibilangan ng 
mga “rebel returnee” at mga krimi- 
nal na nangungulimbat, nanggaga- 
hasa ng kababaihan at namumugot 
ng mga lalaking Tumanduk. 

Paparating pa lamang ang ka- 
away ay nagsisitakbuhan na para 
magtago ang mga lalaki. Ang mga 
babaeng naiiwan sa baryo ang si- 
yang humaharap sa kaaway. “Di ba- 
le nang gahasain kami, basta't hu- 

wag lamang patayin ang mga ang- 
kan namin,” ani Nanay Ason. 

Ang lolo noon ni Ka Goyang ay 
pwersahang pinagbabayad ng mili- 
tar ng “tumado” tuwing anihan. 
Kadalasan sa anyo ito ng ilang ka- 
bang palay batay sa dami ng bin- 
hing itinanim. Bukod sa panga- 
ngamkam ng militar, ang mga pa- 
nginoong maylupa na karamiha'y 
tagapatag ay nang-agaw din ng 
mga lupa ng mga Tumanduk. Nani- 


ningil din sila ng upa sa mga kai- 
ngin ng mga Tumanduk. 

Nang mamulat at maorganisa 
na ng BHB ang mga Tumanduk, iti- 
nigil na nila ang pagbayad ng upa 
sa militar. Lumaban na sila sa mili- 
tar kahit pa binabantaan silang pa- 
patayin. 

Malayo na ngayon ang naabot 
ng aming kabuhayan, ani Ka Go- 
yang. Inorganisa sila ng Partido at 
Hukbo sa mga grupo para mapaun- 
lad ang kanilang kabuhayan. 


Noong una, pagkatapos ng ka- 
ingin ay lilipat na naman sila sa 
ibang lugar na pwedeng makai- 
ngin. Noong dumating ang mga 
kasama ay kakaunti ang kanilang 
pananim. Kasa-kasama nila sa ma- 
liit na kubo ang kanilang mga ma- 
nok, baboy, aso at iba pa. 

Sa ngayon, malawak na ang 
mga taniman nila ng saging, kape 
at mani. Dahil sa pag-unlad ng 
produksyon, may nakapag-aaral na 
sa elementarya, hayskul 
at may mga naging guro 
na. Maraming matatanda 
na ang marunong nga- 
yong magbasa't magsulat 
dahil sa programang lite- 
rasiya ng kilusan. 


Aktibo nang lumala- 
hok ang kababaihang Tu- 
manduk sa mga organisa- 
syon ng mga magsasaka. 
Ang iba sa kanila'y nahi- 
rang na mga tagapangulo 
ng organisasyong masa 
at kalihim ng mga sangay 
ng Partido sa lokalidad. 
Marami-rami na rin sa ka- 
nila ang naging buong- 
panahong Pulang mandi- 
rigma ng BHB at naging 
mga kadre ng Partido. 
Katunayan, pinarangalan 
noong 2006 ang umaabot 
sa 80 martir na Tumanduk 
na nagbuwis ng kanilang 
buhay mula pa noong ba- 
tas militar. Kabilang dito sina Is- 
mael Giganto (Ka Bob), Ka Randa 
(isang “binukot” na naging is- 
kwad lider at napatay noong 1987 
sa isang labanan sa Maayon, Ca- 
piz), at si Elena Gardose, kinilala 
ng Cultural Center of the Philip- 
pines bilang mangangawit ng 
“ambahan,” (isang uri ng tula) at 
“sugidanon” o epikong bayan. 
Nang pumanaw siya sa edad na 
110 taon, inukit sa puntod ni Lo- 
la Elena ang mga katagang “Lupa 
ay dapat bawiin.” [AB] 

sir: PANANALANTA NG PASISTANG ESTADO 


Konsultant ng NDFP, iligal na inaresto 


at pulis ang isang konsultant 

ng National Democratic Front of 
the Philippines (NDFP) sa usapang 
pangkapayapaan. Wala ring patid 
ang pagsalbeyds at pagpapahirap 
ng mga tropa ng AFP sa mga sibil- 
yang pilit na isinasangkot sa arma- 
dong kilusang rebolusyonaryo. 

Marso 3. Napatay si Domingo 
Barbado at malubhang nasugatan 
si William Arroyo, parehong mangi- 


T#: na inaresto ng mga militar 


ngang paputukan ng mga elemento 
ng 42nd IB ang isang grupo ng 15 
mangingisdang naglalayag sa La- 
gonoy Gulf, sakop ng Barangay 
Adiangao, San Jose, Camarines Sur. 
Para pagtakpan ang kanilang kri- 
men, sinabi ng militar na napagka- 
malan umanong mga gerilya ng 
Bagong Hukbong Bayan (BHB) ang 
mga mangingisda kahit hindi sila 
armado. Bago ito, noong Pebrero 
13 ay pinatay din ng mga sundalo 


ngisda, 


nang walang pakunda- 


Anak ni Ka Parago, pinaslang 


W3 awang pinatay ng mga berdugo ng rehimeng US-Arroyo 
ang anak ni Leoncio Pitao, mas kilala bilang Ka Parago, pinu- 
no ng Pulang Bagani Command ng Bagong Hukbong Bayan sa 
Southern Mindanao. Natagpuan ang bangkay ni Rebelyn Pitao, 21, 
na lulutang-lutang sa isang ilog sa Carmen, Davao del Norte noong 
Marso 5. Ginahasa muna si Rebelyn bago pinatay. Iniulat ng pamil- 
ya na nawawala si Rebelyn noong Marso 4. Ayon sa mga saksi, na- 
kasakay sa traysikel si Rebelyn kasama ng dalawa pang pasaherong 
lalaki, nang bigla itong harangin ng isang puting van na may pla- 
kang LPG 588 sa may Sityo Bago Aplaya, Barangay Bago Gallera, Ta- 
lomo District, Davao City, bandang alas-6 ng gabi. Itinulak ng da- 
lawang lalaking pasahero ang drayber ng traysikel at pilit nilang isi- 
nakay sa van si Rebelyn. Agad namang ipinagbigay-alam ng drayber 
sa ina ni Rebelyn ang pangyayari. 

Kinundena ng mga tagapagtanggol ng karapatang-tao at mga 
progresibong organisasyon ang kahindik-hindik na krimen. Anito, 
malinaw na bahagi ng estratehiya ng militar ang ganitong mga kri- 
men laban sa Bagong Hukbong Bayan at lahat ng mga kumakalaban 
sa rehimeng Arroyo. 

Sinabi rin ni Luis Jalandoni, tserman ng NDFP peace panel, na 
di maaaring buhayin ang pormal na negosasyong pangkapayapaan 
ng NDFP at rehimeng Arroyo dahil bukod sa iba pang paglabag ng 
rehimeng Arroyo sa mga pirmado na dating kasunduan at patuloy na 
pagkakakulong ng ilang konsultant ng NDFP, ang brutal na pag- 
paslang kay Rebelyn ay lantarang paglabag sa karapatang-tao at sa 
CARHRIHL. Aniya, pananagutan nina Gloria Arroyo at Executive Sec- 
retary Eduardo Ermita ang karuma-dumal na krimeng ito. 

Katatapos lamang pumasa ni Rebelyn ng board exam para sa 
mga guro at katatanggap lamang niya bilang titser sa St. Peter's 
College sa kalapit na distrito ng Toril. [AB] 


ng 42nd IB sa may baybayin ng La- 


huy Island, Caramoan si Eli Brace- 
ro, isa ring mangingisda, dahil 
naglalayag siya sa lugar na nakare- 
serba para sa eko-turismo. Noon 
namang Enero ay namatay si Victor 
Panuelos, isang sibilyang taga-Sta. 
Maria, Presentacion, Camarines Sur 
nang mamaril ang mga sundalo ng 
42nd IB habang tinutugis si Jo- 
seph Mendez, isa pang sibilyang 
iligal nilang inaresto, tinortyur at 
pinagnakawan at pinaratangang 
myembro ng BHB. Ang pinaiigting 
na terorismong militar ng 42nd IB 
sa lugar ay kaugnay ng clearing 
operations nito bilang paghahanda 
sa Balikatan exercises na ilulunsad 
rito sa Abril. 

Pebrero 24. Dinampot ng mga 
elemento ng ISAFP, PNP CIDG at 
8th ID si Eduardo Sarmiento sa Ala- 
bang, Muntinlupa, Metro Manila 
Iligal ang pagdakip kay Sarmiento 
dahil siya ay konsultant ng NDFP sa 
usapang pangkapayapaan at may 
proteksyon sa ilalim ng Joint 
Agreement on Safety and Immunity 
Guarantees. 

Tinamnan si Sarmiento ng gra- 
nada nang siya'y arestuhin para di 
siya agad makapagpyansa. Isina- 
sangkot siya ng militar sa gawa-ga- 
wang kasong multiple murder kaug- 
nay ng purgahan umanong naganap 
sa Inopacan, Leyte noong 1985. 

Bago ito ay iligal ding inaresto, 
tinortyur at iniuugnay sa parehong 
kaso sa Inopacan, Leyte si Remegio 
Burac, istap ni Sarmiento. Si Burac 
ay dinampot habang sakay ng bus 
sa Lavezares, Northern Samar no- 
ong Enero 27. 

Pebrero 22. Dalawang magsa- 
sakang napatay ng mga elemento 
ng 29th IB sa Barangay Lipa, Que- 
zon, Bukidnon ang pinalalabas na 
mga myembro umano ng BHB para 
makatakas sa pananagutan ang mi- 

litar. Sina Emily Ratilla at Danilo 
Ginanat ay nadamay sa labanan 
ng BHB at AFP at kinilala na ng 
punong barangay ng Lipa at me- 
yor ng Quezon na mga ordinar- 
yong sibilyan lamang. Kaugnay 
nito, umaabot na sa 75 pamilya 
mula sa mga baryo ng Lipa, Sta. 
Cruz at Kiburiao (lahat sa bayan 
ng Quezon) ang napilitang lumi- 
kas at pansamantalang naninira- 
han sa mga barangay hall at plasa 
sa kanilang mga baryo at karatig 
na mga lugar. 

Pebrero 12. Dalawang mag- 
sasaka mula sa Paquibato Dis- 
trict, Davao City ang pinagbu- 
bugbog ng mga elemento ng 3rd 
Special Forces. Bago ito, noong 
Pebrero 7 ay isang residente rin 
ng naturang lugar ang tinamaan 
sa istraping ng mga sundalo ng 
naturang yunit militar. Noon na- 
mang Enero 29, tatlong residente 
ng Panialum at Paquibato, kabi- 
lang ang isang lokal na lider ng 
simbahan ang pinagbubugbog ng 
mga sundalo ng naturan ding yu- 
nit. Apat namang myembro ng 
Paquibato District Peasant Alli- 
ance na residente ng Barangay 
Mapula, Paquibato ang binugbog 
ng mga sundalo noong Enero 27. 

Pebrero 3. Sinalbeyds ng mga 
elemento ng 53rd IB si Tony An- 
tubo, 30, isang magsasaka na ta- 
ga Sityo Madagas Metsamaya, Ba- 
rangay Gibo, Siayan, Zamboanga 
del Norte. Ito'y bilang ganti sa 
pananambang ng BHB-Front Fe- 
liciano sa naturang yunit ng mili- 
tar. Iligal ding inaresto ng militar 
ang asawa niyang si Desyl at ang 
nakatatandang kapatid ni Antubo 
na si Ricky. Isinama rin ng mga 
sundalo ang sanggol na anak ni 
Desyl. Para pagtakpan ang kani- 
lang krimen, pinalalabas ng AFP 
na ang tatlo ay mga myembro ng 
BHB. [AB] 

Panibagong harasment sa ST 72 


[0 sa bago na namang gawa-gawang kasong murder ang 
anim sa pitong aktibistang taga-Southern Tagalog (ST) na kalalaya 
lamang nitong Pebrero 5 matapos ibasura ng korte ang inimbentong ka- 
song murder laban sa kanila. Ang bagong kasong pagpatay ay kaugnay 
ng pagparusa ng Bagong Hukbong Bayan sa dalawang elemento ng 
CAFGU noong Hulyo 2008 sa Rodriguez, Rizal. 

Akusado sa unang kasong murder ang 72 ligal na aktibista ng ST 
(ang tinaguriang ST 72). Lahat ng kabilang sa ST 72 ay akusado na na- 
man sa panibagong kasong murder, maliban sa isa sa kanila. 

Dahil sa malinaw na panggigipit sa kanila ng AFP at ng rehimeng 
Arroyo, naghain na ng petisyon para sa writ of amparo si Atty. Remigio 
Saladero, isa sa ST 72. Si Attorney Saladero, punong abugado ng Kilu- 
sang Mayo Uno, ay inaresto noong Oktubre 2008 sa kanyang bahay sa 
Antipolo City at nakulong nang tatlo't kalahating buwan sa provincial 
Jail sa Calapan City, Oriental Mindoro. ABI 


Right of reply, pagsikil sa kalayaan sa pamamahayag 


pi sa kalayaan sa pamamahayag ang Senate Bill 2150 o “right 
of reply bill”, isang panukalang batas na nagtatakda sa midya na 
bigyan ng “pantay na oras” sa ere o espasyo sa mga balita ang sinu- 
man o anumang institusyon na paksa ng negatibong ulat. Kung mara- 
mi ang tinamaan ng negatibong ulat, ang bawat isa ay kailangan uma- 
nong mabigyan ng kani-kanyang "pantay na oras." Mangangahulugan 
ito na mas mahaba ang kailangang ilaang espasyo para sa mga sagot 
kaysa sa naunang negatibong ulat. Ipinagbabawal din ang pag-eedit ng 
midya sa naturang sagot. 

Mariing kinundena ng iba't ibang organisasyong midya ang naturang 
panukala. Inilarawan ito ng National Union of Journalists of the Philip- 
pines (NUJP) bilang “akto ng terorismo laban sa midya” dahil niyuyura- 
kan nito ang kalayaan ng mga mamamahayag at kanilang karapatan sa 
pagtatakda ng laman ng balita. Iginigiit ng mga mamamahayag na alin- 
sunod sa prinsipyo ng balansyadong pagbabalita, dati na nilang gawain 
ang kunin at ibalita ang pananaw ng dalawang panig sa isang usapin. 

Anang NUKP, nagtatanim ng takot at sumisikil sa midya ang panu- 
kalang batas na ito. Ginagawa nitong krimen ang kabiguang sumunod 
rito at nagpapataw ito ng mabibigat na kaparusahan, kabilang ang pag- 
bayad ng mabigat na danyos, pagkakakulong at pagsasara ng mga me- 
dia outfit. 

Sakaling maging batas, nababahala rin ang midya na sa harap ng 
papalapit na halalan, gagamitin ng mga pulitikong may kasalanan sa 
mamamayan ang “right of reply bill” para makaiwas sa mga negatibong 
ulat, dumugin ang midya at gamitin ito para sa kanilang publisidad. 

Dahil sa tindi ng mga batikos, marami-rami nang mambabatas ang 
nag-atras ng kanilang suporta sa naturang panukalang batas na inis- 
ponsor nina Sen. Aquilino Pimentel, Jr. sa Senado at Manila Rep. Bien- 
venido Abante, Jr. sa Kongreso. [AB] 

Muling pagbuhay sa BNPP, tinutulan 


patungong Balanga, Bataan 

ang inilunsad noong Pebrero 23 
ng mga progresibong organisasyon 
at syentista para ipakita ang kani- 
lang pagtutol sa planong muling 
pagbubukas ng Bataan Nuclear 
Power Plant (BNPP). 

Ayon kay Dr. Giovanni Tapang, 
tagapagsalita ng NO to BNPP Re- 
vival, ang BNPP ay “patunay di 
lamang ng katangahan kundi ng 
korapsyon noong panahon ng dik- 
tadurang Marcos... Ngayon, sa pa- 
mamagitan ng mga kroni at alyado 
nito ay nais na namang itulak ng 
mas korap at mandarayang admi- 
nistrasyong Arroyo ang gayon ding 
katangahan.” 

Ang No to BNPP Revival ay 
isang multisektoral na alyansa na 
binubuo ng mga taong-simbahan, 
aktibistang makakalikasan, syen- 
tista, propesyunal pangkalusugan, 
magsasaka, mangingisda at grupo 
ng kababaihan. 

Ang BNPP ay itinayo ng rehi- 
meng Marcos noong dekada 1970 
sa halagang 52.3 bilyon at ipinasa- 
ra ng rehimeng Corazon Aquino no- 
ong 1986. 

Magkakahalaga ng di bababa 
sa 5800 milyon (P39.2 bilyon sa 
palitang P49:51) ang rehabilita- 
syon ng BNPP at tatagal ito nang 
limang taon. Bukod pa rito, ang di- 
senyo ng BNPP ay makaluma at 
may depekto pa. Gaya ng iba pang 
nuclear power plant na gawa ng 
Westinghouse sa Brazil at South 
Korea, ang BNPP ay palaging nag- 
kakaroon ng outages (pagkawala ng 
kuryente) at pagtagas ng radio- 
active water. Pinakatiwasang mang- 
yari sa Pilipinas ang aksidenteng 
nangyari sa Chernobyl Nuclear 
Power Plant sa Ukraine (noo'y ba- 
hagi ng Soviet Union) noong Abril 
1986 na direktang ikinamatay ng 
47 manggagawa at mahigit 4,000 


Tie: caravan mula Quezon City 

mamamayan sa paligid dahil sa 
kanser sanhi ng sumingaw na ra- 
diation mula sa sumabog na planta. 

Sa isang pagsusuri na ginawa 
ng 50 ekspertong nukleyar noong 
panahon ni Presidente Aquino, na- 
diskubre nila na mayroong 40,000 
depekto ang naturang nuclear 
power plant. Kahit matapos pa ang 
pagkukumpuni nito, wala pa ring 
katiyakan na magiging ligtas ang 
naturang instalasyon. 

Dagdag pa rito, ang mamama- 
yan ang kakarga sa gastusin para 
sa muling pagbubuhay ng planta. 
Kapag naaprubahan ito, kagyat na 
sisingilin ang ordinaryong mga 
konsumer ng kuryente ng P0.10/ki- 
lowatt hour para sa susunod na li- 
mang taon para pondohan ang mu- 
ling pagbubukas ng planta. 

Kapag tumatakbo na ang plan- 
ta, sisingiling muli ang mga kon- 
syumer ng P0.141/kwh sa susunod 
na 30 taon para pondohan ang 
paglilinis ng BNPP. 


Sa Bataan mismo, libu-libong 
residente ang dumalo sa prayer ral- 
ly na inorganisa ng simbahang Ka- 
toliko. Nagpahayag na rin ng mari- 
ing pagtutol sa muling pagbubukas 
ng planta ang Catholic Bishops’ 
Conference of the Philippines 
(CBCP), gayundin ang ilang obispo 
ng United Methodist Church. 

Nagpahayag din ng aktibong 
pagtutol ang mga mangingisda ng 
Central Luzon sa ilalim ng Pamban- 
sang Lakas ng Kilusang Mamamala- 
kaya. [AB] 


Kawalang-aksyon ng DOLE, binatikos 
ng kababaihang manggagawa 


MARIING binatikos ng kababaihang manggagawa ang Department of 
Labor and Employment (DOLE) sa Maynila sa isang rali-protesta ng 
mga kasapi ng GABRIELA nitong Marso 3. Sumama rin sa kilos-pro- 
testang ginanap sa harapan ng punong tanggapan ang kababaihang 
manggagawa ng COATS Manila Bay na gumagawa ng sinulid. 


Anila, damang-dama nila ang hagupit ng pandaigdigang krisis 
sa pinansya dahil nagbabawas na ang mga establisimyento ng araw 
ng paggawa mula anim na araw sa isang linggo tungong limang 


araw na lamang. Nagbabawas naman ng oras ng paggawa ang mga 
pagawaan tulad ng Advan at SunFabric. 


Ayon sa mga manggagawa ng COATS, umaabot na sa 300 ang na- 
tatanggal sa trabaho mula noong nakaraang taon. Mula Oktubre 
2008, umaabot na mula 39,000 hanggang 40,191 ang iniulat na na- 
sisante at nitong unang buwan ng 2009, umabot sa 19,000 ang na- 


walan ng trabaho. 


Nanganganib ding sibakin ang 500 call center agents ng Accen- 
ture-Philippines, isang kumpanyang Amerikano. ABI 

Arroyo, desperadong tuta 


Ag D esperadong kumakapit si Arroyo sa poder upang 


patuloy na makapagpabundat sa kurakot at umi- 
was sa paglilitis pagkatapos ng 2010 sa mga ka- 
so ng pandarambong, paglabag sa karapatang-tao at 
iba pang krimen laban sa sangkatauhan. Desperado si- 
yang makuha ang basbas ng kanyang imperyalis- 
| tang amo para manatili siyang presidente. Bilang 
D desperadong tuta, gayon na lamang ang kahan- 
VE daan ni Arroyo na isuko ang pambansang kasa- 
W irian at ipagkanulo ang interes at mga karapatan 
NN ng bayan sa ikasisiya ng mga imperyalistang Ameri- 

kano. 

Sa loob ng walong taon niyang panunungkulan 
bilang pinuno ng reaksyunaryong estado ay walang 
katumbas sa kasaysayan ng papet na republika ang 
kanyang pangangayupapa sa imperyalismong US. 
Kaya naman nangangamba siya sa ilang naipakiki- 
tang tila baga lumalamig na pakikitungo sa kan- 
ya ng kanyang amo. 

Ilang linggo pa lamang ang nakararaan 
nang tumungo si Arroyo sa US. Dito'y hi- 
nabol niyang makadalo sa isang padasal 

kahit di siya imbitado, sa pagbabakasa- 
kaling pansinin siya roon ni Barack 
Obama, bagong presidente ng US, na 
Cm nabalitaan niyang dadalo sa oka- 
Noo syon. Sabik na sabik na magpakuha 
\ si Arroyo ng litrato kasama si Oba- 
ma. Pero walang naiuwing litrato si 
Arroyo, sa kabila ng ginastos niyang 
5123 milyon mula sa kabang bayan para la- 
mang sa byaheng ito. 
/ / Pinagbigyan siyang makaharap nang 
sandali ni Hillary Clinton, ang bagong kali- 

2. Pag-print sa istensil: 

